צו התקנים (איסור ייצור מצרכים)(תיקון), התשע"ח-2017

|  |  |  |  |
| --- | --- | --- | --- |
| בתוקף סמכותי לפי סעיף 9(ב) לחוק התקנים, התשי"ג-1953[[1]](#footnote-1) (להלן - החוק), אני מצווה לאמור: | | | |
| תיקון סעיף 2 |  | בסעיף 2 לצו התקנים (איסור ייצור מצרכים), התשמ"ב-1981[[2]](#footnote-2) (להלן – הצו העיקרי), אחרי סעיף קטן (א) יבוא: | |
|  |  |  | "(א1) אין באמור בסעיף קטן (א) כדי להקים חובת סימון תו תקן לגבי מצרך מיובא." |
| תיקון התוספת |  | בתוספת לצו העיקרי, הפרטים הבאים יימחקו: | |
|  |  | |  |  |  | | --- | --- | --- | | טור א'  המצרך | טור ב'  התקן הרשמי | טור ג'  ימים מיום פרסום צו זה | | נורות ליבון שיש להן תיל טונגסטן:  דרישות טיב כלליות | 246 | 60 | | נורות ליבון שיש להן תיל טונגסטן:  דרישות מיוחדות לנורות למתח של  250-200 וולט | 246.1 | 60 | | נורות ליבון שיש להן תיל טונגסטן:  דרישות מיוחדות לנורות למתח של  150-100 וולט | 246.2 | 60 | | נורות ליבון שיש להן תיל טונגסטן:  דרישות מיוחדות לנורות למתח של 75-6 וולט | 246.3 | 60 | | מכונות כביסה חשמליות לשימוש ביתי | 322 | 180 | | מקררים ומקפיאים חשמליים לשימוש ביתי | 721 | 270 | | סוללות ראשוניות | 990 | 300 | | תקעים ובתי-תקע חשמליים לשימוש ביתי ודומה עד 16א' | 32 | 150 | | תרמוסטטים למחממי מים חשמליים | 808 | 90 | | מכשירים מיטלטלים הצורכים גז פחמימני מעובה | 968 | 180 | | מנועים אסיזכרוניים כלוביים (מנועי חשמל) | 298 | 180 | | תיבות חיבורים מחומר פלסטי לכבל "גג" או P.V.C.: דרישות טיב | 145 | 120 | | גופי חימום חליפים למכשירי חשמל ביתיים | 383 | 270 | | מחממים חשמליים מיטלטלים לחימום בטבילה | 901 | 270 | | שמיכות, סדינים, כריות ומזרונים מחממים בחשמל | 583 | 180 | | אבזרי עזר לנורות פריקה: נטלים לנורות אדי כספית הפועלות בלחץ גבוה | 582 | 180 | | אבזרי עזר לשפופרות פלואוריניות נטלים לא התנגדותיים | 397 חלק 1 | 180 | | |
| תחילה |  | תחילתו של צו זה שישים יום מיום פרסומו. | |

\_\_\_ בחשוון תשע"ח (\_\_ בנובמבר 2017)

(חמ 3-966-ת1)

אלי כהן

שר הכלכלה והתעשייה

דברי הסבר

סעיף 9(ב) לחוק התקנים, תשיג-1953 קובע כי לשר הכלכלה והתעשייה הסמכות לקבוע בצו "כי לא יעשה אדם במצרך שמיפרט שלו נקבע כתקן רשמי את אחד המעשים המנויים בסעיף קטן (א), אלא אם ניתן לו היתר מאת המכון לסמנו בתו תקן וסימנו בהתאם לתנאי ההיתר; המכון רשאי לבטל היתר כזה לגבי מצרך שניתן עליו היתר ולא יוצר לפי דרישות התקן."

ברוח מדיניות הממשלה להקלה ברגולציה, בחן משרד הכלכלה והתעשייה את רשימת התקנים שבתוספת לצו התקנים.

במסגרת הבחינה נלקחו בחשבון, בין היתר: שיקולי כדאיות כלכלית וחיסכון למשק, האם קיים ייצור בארץ, מידת הסיכון הפוטנציאלי הישיר שבמוצר, תפוצת המוצר, המגע הישיר שיש למשתמש עם המוצר, ממצאי אכיפה ועוד.

בנוסף, בהזדמנות תיקון זה מוצע לדייק את נוסחו של סעיף 2(א), למרות שניכר כי כוונת שר הכלכלה בקביעת הצו בשנים 1981 ולאחר מכן בתיקונו בשנת 1983 הייתה איסור ייצור, שכן כותרתו של סעיף 2(א) בצו הינה "איסור יצור" ובנוסף, בחר שלא לאסור פעולת ייבוא של המצרכים המפורטים בתוספת בתנאי שקיבלו היתר תו לקן אלא האיסור הוא על פעולות הרכבה, יצור, אחזקה למכירה ומכירה. מוצע לדייק את הנוסח כך שיהיה ברור כי האיסור לענין המכירה הוא לגבי מוצרים שהורכבו או יוצרו בישראל.

1. ס"ח התשי"ג, עמ' 30 ; התשע"ז, עמ' 162. [↑](#footnote-ref-1)
2. ק"ת התשמ"א, עמ' 160; התשס"ח, עמ' 1184. [↑](#footnote-ref-2)